
l  . 

YNTER  varios  morbos,  quibus  hominum  genus 
ab  ineunte  aetate  ad  extremum  ufque  ftadium 
vitae  ple&untur,  nulli  tam  acrem  Medici  curam  ftu- 
diumque,  quam  ii,  qui  nafcuntur  e  contagione,  fo~ 
licitant ;  non  folum  quod  proxima  eorum  caufa 

denfiffimis  tenebris  adhuc  obdu&a  latet,  ideoque 

* 

calamitatem  amovendi  methodus  incerta,  verum 
etiam,  quod  infantulos'  praecipue  infeftant,  in 

quibus 


N 

quibus  viam  ft eruunt  aliis  diverfifque  morbis, 
qui  vitam  mifere  excruciando  mortem  fgepius  per 
optabilem  reddunt.  Inter  tales  Pertuffis,  de  qua 
hic  differere  propofui,  enumeranda  eft,  quae  pul¬ 
mones,  vifcus  valde  tenue  et  vitae  neceflarium, 
afficiendo,  aliis  multis,  et  maxime  faevis  malis 
originem  praebet.  Sic  a  Culleno  definitur : 
“  Morbus  contagiofus,  Tuffis  Convulfiva,  ftran- 
cc  gulans,  cum  infpiratione  fonora,  iterata,  faepe 
“  vomitus. 

Tempus  labor emve  varias  appellationes  variis 
audforibus  huic  morbo  inditas  enumerando,  non 
eft  in  animo  terere,  aut  exquirere  utrum  veteribus 
notus  necne  fit,  fed  re£ta  ad  kiftoriam,  qua  polium 
cura,  defcribendam  tranfire. 

HISTORIA. 

Pertuffis  initio  plerumque  fub  catarrhi  commu¬ 
nis  fpecie  graflatur ;  laffitudine,  dolore  et  grave¬ 
dine  capitis,  oculorum  rubore,  fternutatione, 
raucitate  aliqua,  anorexia,  una  cum  levi  tuffi  fti- 

patur. 

patur.  His  fymptomatibus  dies  aliquot,  vel  etiam 
hebdomidas,  obtinentibus,  tandem  morbus  pro¬ 
priam  formam  induit,  frequentior  vehementior- 
que  tuffis  evadit,  mufculique  refpirationi  infer  vien- 
tes  adeo  violenter  in  contradliones  excitantur,  ut 
nomen  Tuffis  Convulfivse  jure  morbo  inditum  fit. 
Per  has  contra&iones  involuntarias,  et  fsepius  re¬ 
petitas,  pulmones  adeo  aere  orbantur,  ut  aeger 
plenam  infpirationem  cito  facere  cogatur,  aer  per 
rimam  glottidis,  nunc  fpafmodice  coanguflatam 
infolita  vi  irruens,  fonum  fibulum  clangofumque, 
ore  vulgari  Hoop  vel  Kink  di&um,  edit.  Hoc  ta¬ 
men  fignum,  quantumvis  peculiare  fpecihcumque, 
nonnunquam  per  totum  morbi  decurfum  abeft, 
quanquam  haud  ambigi  poteft,  tuffim  fua  natura 
convulfivam  effe.  Hac  infpiratione  fonora  peradta, 
expirationes  convulfivas  de  novo  recrudefcunt,  et 
alternatione  bis  ter  ve  repetita,  paroxifmus,  ut 
plurimum,  (quamvis  tuffis  in  principio  arida  et 
ficca  eft ),  excreatione  muci  exigui  caerulei  coloris, 
e  pulmonibus  vel  ventriculo  eje&i,  terminatur  ; 
aut  faltem  multum  levaminis  dyfpnceae  et  aliis  gra- 

A  2  vioribu* 

vioribus  fymptomatis  affertur.  Morbus  faciem  fibi 
propriam  adeptus,  femper  fere  in  fecundum  ve! 
tertium  menfem  protrahitur  ;  nec  defunt  exempla 
in  quibus  totum  annum,  vel  multo  diutius,  per- 
manfiffe  fertur.  Haud  vero  dubitandum  eft,  **  quin 
diverfts  anni  tempeftatibus  diuturnitate  et  acerbitate 
morbus  variet,  multo  mitior  aeftivo  quam  autumno 
aut  brumali  tempore  evadens  ;  et  caufa  in  aprico 
eft,  calor  aeftivus  fanguinem  ad  corporis  fuperft- 
ciem  eliciendo,  et  fpiracula  cutis  relaxando,  con- 
geftionem  in  pulmonibus,  ideoque  fontem  irrita¬ 
tionis  perennem  amovet ;  aliquando  tamen  vero 
fymptomata  phlogiftica  multo  graviora  verno 
tempore  quam  brumali  vigent. 

Paroxyfmi  tufliendi  ad  incerta  intervalla  re¬ 
deunt,  periodi  nullius  certae  tenaces.  Interdiu  dum 
aeger  ludis  induiget,  fubito  ingruunt,  noctu  vero 
frequentiores  invadunt,  et  nonnunquam  periodicis 
ftatutifque  acceffionibus,  more  febrium  intermitten¬ 
tium,  tefteHuxHAMio,  recurrunt.  “Do&oriHoME 

“  femei 

((  femel  tuffim  remittentem  videre  contigit,  qua: 

•t 

certa  hora  adveniebat,  per  horam  unam  vel  alte- 
<c  ram,  inflar  convulfivse,  aegrum  agitabat,  et  dein 
“  ufque  ad  eandem  horam  nodis  infequentis, 

“  ceffabat.” 

Paroxyfmi  advenientis  praemonet  3sgrum  fenfus 
titillationis  et  moleltia  quaedam  ad  partem  laryngis 
fuperiorem,  cum  fenfu  conftridionis,  aut  etiam 
doloris,  in  pedore  ;  adventantique  paroxyfmo  quah. 
obviam  iturus,  guttur  manibus  prehendit,  pedefque 
terrae  violenter  impingit.  Quinetiam  cuicunque 
obvio  tenaciter  adhaeret,  quo  fuccuffionem  violen¬ 
tam  a  tuffi  toti  corpori  illatam  evaderet,  vel  ab 
adflantibus,  ut  fe  fuffulcirent,  exorat.  Paroxyfmo 
finito,  aliquamdiu  aeger  anhelat,  fpiritum  celeriter 
raptimque  trahens,  et  manifefte  defeffus  apparet,  et 
fi  e  loco  fe  movere  tentaret,  inflar  ebrii,  huc  et  illuc 
vacillat  titubatque  ;  cito  vero  fefe  ad  ludum,  vel 
quodcunque  aliud  negotium,  in  quo  occupatus 
fuit,  accingit ;  et  cibum,  quem  faeviente  paro-  / 
&yfmo  faflidiofe  refpuebat,  voraciter  fibi  appofitum 

Quo  copiofior  craffiorque  expedloratio  fit,  eo 
mitiores  breviorefque  tufliendi  paroxyfmi  evadunt. 
Tuffis  vi  ingenti  crebre  revertendo,  tranfitum  fan- 
guinis  per  pulmones  non  interpellare  non  potefl ; 
ideoque  reditui  ejufdem  libero  a  capite  manifefte 
obeft.  Hinc  facies  fanguine  turget,  venae  tument, 
arteriae  micant  fortius  celer iufque,  caput  dolet  et 
vertigine  afficitur,  aures  tinniunt,  oculi  prominent, 
palpebrae  tumefcunt,  vultus  tandem  livet  nigrefcit- 
que  ;  et  interdum  vehementer  adeo  fsevit  Tuffis,  ut 
languis  ex  naribus,  pulmonibus,  vel  etiam,  ut 
audior  es  autumant,  ex  oculis  auribufque  *  profiliat, 

i 

feces  et  urina  invitis  aegris  elabuntur,  fingultus 
fepe  adeft. 

Aliquando  Pertuffis  fme  ulla  febre  flipante  in¬ 
vadit  ;  et  Sydenhamus,  in  morbis  depingendis 
apprime  fagax,  fe  morbum  febre  comitante  nun¬ 
quam  vidiffe  teflatur.  Sed  febris  aliquando  una 
cum  tuffi  accedit,  huic  interdum  fubfequitur,  et 
femet,  nifi  pofl  intervallum  aliquot  dierum,  non 

offendit. 


*  Vide  Butter  et  Chalmers,  de  hoc  morbo* 

oftendit.  Quanquam  fere  femper  eft  continua* 
tamen,  vefperafcente  die,  vis  ejus  intenditur,  gra- 
viorque  per  nodem  ad  lucem  ufque  faevit.  Si 
rite  febris  Tuffim  Convulfivam  ftipantis  indolem 
perpendamus,  quoniam  aliquando  initio  omnino 
abfit,  faepeque  per  totum  morbi  decurfum  adeo 
lenis,  ut  vix,  aut  ne  vix  quidem  percipienda  fit* 
celeb.  Culleno  adfiipulari  necelfe  erit,  febrem 
haud  necelfario  tuflim  excitare,  et  pyrexiam  in 
omni  graviore  cafu  fymptomaticam  elfe  tantum* 
irritationis  violentis  per  univerfum  fyftema  tuffi 
excitatae.  Dyfpnoea  aegri  faepe  vexantur,  praecipue 
paroxyfmo  appetente  et  defmente  ;  alvus  faepe  per 
totum  morbi  decurfum  eft  tarda,  urina  pallida,  fed 
fere  fedimentum  deponit ;  extrema  corporis  praeter 
confuetudinem  frigefcunt,  ut  in  omnibus  accidit 
febribus  ubi  humorum  impetus  ad  vifcus  quod¬ 
libet  praeter  folitum  determinatur.  E  copia  fan- 
guinis  capite  accumulata,  multum  periculi  aegro 
imminet,  paroxyfmo  fubflante,  ne  apoplexiae  aut 
convulfionibus  fuccumbat.  Infantibus,  quorum 
corporum  compages  flaccida,  in  praecipiti  res  efl:. 


8  DE  TUSSI  CONVULSIVA; 

ne  concuffione  mufculorum  violenta  tuffis  viam 
patefaciat  herniis,  ani  prolapfui,  afthmati,  ob- 
ftruCtionibus  vifceruni  abdominalium,  rachitidi j 
phthifi  pulmonali,  memoriae  lapfui,  &c. 

Pertuffis,  aeque  ac  alii  contagiofi  morbi,  tan¬ 
tum  femel  aliquem  afficit ;  et  qui  laxa  corporis 
compage  et  irritabilitate  nimia  gaudent,  ei  funt 
praecipue  obnoxii ;  unde  liquido  patet,  quare  in¬ 
fantes,  quam  provectiores  aetate,  potius  aggreditur. 
Corpora  firmiora  et  matura  aetas,  quanquam  ad 
hanc  contagionem  recipiendam  minus  apta  viden¬ 
tur,  attamen  ab  ea  haud  raro  afficiuntur. 

AuCtores  nonnulli  fibimet  perfuafere,  eundem 
faepius  femel  Tuffi  Convulfiva  affeCtum  effe ;  fed 
haec  opinio  haud  omnino  verifimilis  effe  videtur  t 
minime  vero  negandum  eft,  tuffiendi  paroxyfmos 
ad  tempus  inducias  facere,  aere  fudo  et  calido, 
poftea  *  vero  humido,  frigido,  et  ventofo  recur¬ 
rente,  iterum  recrudefeere.  Haud  facile  animo  in¬ 
ducerer  credere  morbum  fic  recidivum  ex  effec¬ 
tibus 


*  Vide  Chalmers. 

tibus  confuetudinis  tantum,  poft  intervallum,  re¬ 
dire. 

Sunt  et  alia  duo  ligna,  quae  operae  pretium  eft 
hic  notare *  *,  utpote  rariora,  et  ab  au£toribUS 
maximi  nominis  de  hoc  morbo  differentibus  prae¬ 
terita.  Unum  eft,  tumor  partem  anteriorem  af* 
perae  arteriae  occupans,  qui  ex  aere  effufo  in  te¬ 
lam  cellulofam  originem  ducit,  inter  infpirandum 
et  expirandum  portione  aeris  quadam  irruente 
per  aperturam  inter  cartilagines  fa&am,  ruptis 
fibris  adne&entibus,  tumor  ad  magnam  molem 
tandem  evadit,  et  curam  medici  fedulam  exigit. 
Fibras  annulos  cartilagineos  afperae  arteriae  connec* 
tentes  a  tuflis  violentia  difrumpi  poffe,  non  fatis  li¬ 
quet,  et  prseftat  de  re  adeo  obfcura  nihil  conje&ari, 
quam  opinionibus  parum  accuratis,  neque  ad  rem 
bene  exponendam  pertinentibus,  nofmet  irretire. 
Alterum  eft  gangraena  mediam  genam  obfidens, 
partefque  vicinas  erodens,  celeremque  aegro  mor¬ 
tem  intentans.  Hanc  ex  debilitate  extrema  oriri 

B  poffe 

I 

pofie  vix  dubitandum  eft,  utpote  quae  ftadiis  ex-» 
tremis  tantum  evenire  dicitur,  idemque  in  aliis 

morbis  debilitate  flipatis  confpicere  licet. 

- 

DIAGNO  S  I  S. 

"  Tuflim  Convulfivam  equidem  a  catarrho  conv 
muni  per  aliquot  (ut  fupra  in  hiftoria  morbi  me¬ 
moratum  eft)  hebdomadas  vix  ullo  modo  difcer- 
nere  valemus.  Morbo  vero  epidemice  grafiante,  vi¬ 
ciniamque  totam  pervagante,  praecipue  ft  ejufdem 
familias  fmguios  viciftim  corripiat,  vix  in  dubio 
res  efle  poteft.  Hic  morbus  ab  afthmate  facile 
dignofcitur  reputantibus,  quod  in  pofteriore  fpiri- 
tus  difficilis  fenfufque  conftri&ionis  in  pe&ore  per 
intervalla  recrudefcit ;  e  contra,  nullis  ftatutis  in¬ 
tervallis  Pertuffis  segros  invadit.  Afthma  longe 
fateque  per  populum  nunquam  fasvit :  In  fmguios 
tantum  impetum  faciens,  provectiores  astate  fas- 
pius  multo  quam  infantes  aut  pueros  aggreditur. 
Nunquam  e  contagione  nafcitur.  Vomitus  ra¬ 
rius  multo  quam  in  Pertuffi  accidit.  Quod  vero 
Tuffim  Convulfivam  ab  afthmate,  et  ab  omni  alio 

tuffis 


de  tussi  convulsiva. 

tuffis  genere  clare  fecernit,  efl  infpiratio  peculia- 

* 

ris,  fonora,  quae  neminem,  qui  eam  femel  atten¬ 
tus  audiverit,  in  polterum  latere  poteft. 

. Qua  Morbum  Excitant. 

Hic  morbus  ex  contagione  fpecifica  humano 
corpori  admota  originem  ducit ;  de  natura  vero 
et  origine  hujus  contagii  nofmet  ex  toto  ignaros 
confitemur.  Sed  hoc  notatu  dignum  videtur,  con¬ 
tagionem  per  aerem  longe  lateque  diffeminari,  ex 
eo  quod,  multi  procul  amoti,  quos  inter  et  aegros 
nullum  commercium  intercedit,  quantum  detegi 
pofiit,  eodem  tempore  #  morbo  corripiuntur. 
<^uanquam  contagioni  fpecificae,  ut  modo  didhim 
efl,  femper  Tuflis  Convulfiva  ortum  debet,  multa 
tamen  vim  intendere,  et  morbum  ipfum  multo 
graviorem  reddere  valeant.  liujufmodi  funt  om¬ 
nia  quse  corpus  flimulant  irritantve,  ut  frigus 
poft  calorem  alicui  corporis  parti  admotum,  ex¬ 
ercitatio  vehementior,  cibus  non  modo  quantitate 

B  2  nimia, 

nimia,  fed  qualitate  prava,  et  potiffimum  decoctu 
difficilis ;  mucus  vifcidus  tenaxque  bronchias  in¬ 
farciens,  irritationes  ex  vaporibus  aut  odoribus  in¬ 
gratis,  vociferatio,  et  alia  hoc  genus,  potus  frigi¬ 
dus,  corpore  praeter  confuetudinem  calefa&o ;  po¬ 
tiffimum  vero  concitationes  animi  violentes,  ut 
ira,  gaudium  repentinum,  moeror,  paroxyfmum 
inducunt. 

CAUSA  PROXIMA. 

De  natura  et  operandi  modo  caufarum  proxi- 

* 

marum,  multis  in  morbis,  inter  auctores  lites  agi¬ 
tantur  et  contrarias  faepe  in  opiniones  dilabuntur ; 
in  nullis  autem  quam  in  fpafmodico-convulfivis  et 
contagiofis  commenta  eorum  magis  confufa  viden¬ 
tur.  De  fede,  et  exinde  de  caufa  proxima,  fcrip- 
tores  medici  multum  difcrepabant ;  alii  in  pha¬ 
rynge,  alii  in  larynge,  alii  in  pulmonibus,  alii  in 
ventriculo,  ftatuere  volunt.  Nobis  fententia,  quae  in 
pulmonibus  fedem  ponit,  magis  arridet,  et  caufam 
proximam  effe,  fummam  et  exquifitam  totius  fyfle- 
matis  pulmonum  irritabilitatem,  quae  e  caufa  le- 

viffima 

viffima  excitante  fibris  mufcularibus  bronchiorum, 
laringis,  et  praecipue  glottidis,  fpafmos  violentos  in¬ 
ducit.  Quo  padto  hic  effedtus  e  contagione  oria¬ 
tur,  adhuc  ignotum  efl ;  tantum  hoc  pro  certo  eft 
cognitum,  diverfas  corporis  partes,  potiflimum 
vero  pulmones,  magis  fenfiles  ex  impetu  eos  ver¬ 
ius  humorum  reddi. 

RATIO  SYMPTOMATUM. 

Infpiratio  fonora. — Hic  fonus  peculiaris,  qui  ab 
omnibus  pro  figno  morbi  pathognomonico  ex- 
illimatur,  e  conftri&ione  fpaftica  glottidis  exoritur, 
aere  per  viam  coardlatam  irrumpente,  pulmoni¬ 
bus  maxima  aeris  antea  recepti  parte  per  expira- 
tiones  iteratas  jam  orbatis.  Tuffis. — Contagium, 
humores  eliciendo  pulmones  verfus,  hos  magis  ir¬ 
ritabiles  reddit ;  exinde  fibras  mufculares  ftimulan- 

* 

tur,  et  tuffis,  initio  ficca,  evadit.  Sed  interje&o 
tempore  humores  magis  magifque  coacervantur, 
unde  fecretio  audlior  tuffifque  humida  fit.  Dyf- 
pncea.— -Quantitas  humorum,  hoc  in  morbo,  fum- 
\  mo 

mo  impetu  pulmones  verfus  determinatur,  et  ibi, 
per  expirationes  faepe  repetitas,  per  longum  tem¬ 
poris  fpatium  accumulatur.  Vafa  fanguifera  nunc 
diflenfa,  veficulas  aeriferas  comprimere,  et  aeris 
adeo  vitae  fuflentandse  necelfarii  liberam  ingreflio- 
nem  impedire  necelfe  eft,  unde  anhelatio  et  fpiri- 
tus  difficilis  non  oriri  non  poffint.  Dilatatio  pul¬ 
monum  impedita  reditui  fanguinis  ex  capite  impe¬ 
dimento  eft  ;  unde  venae  tument,  arteriae  celerius 
fortiufque  micant,  et  vafis  minimis  ruptis,  haemor¬ 
rhagiae  aliquando  accidunt.  Symptomata  iubinde 
tantum  occurrentia,  qualia  funt  hernia,  urinae  et 
fter  eorum  excretio  involuntaria,  prolapfus  ani,  fa¬ 
cile  explicari  poliunt  ab  a£lione  valida  et  eonvuh 
fiva  mufculorum  abdominalia  vifcera  comprimen- 
itium.  Apoplexia,  paralyfis,  et  memoriae  ja&ura, 
ex  fanguinis  congeftione  in  vafis  capitis,  facile  oriri 

\ 

;  n  T  *  *  •  *  V  V 

PROGNOSIS. 

Iti  prognofi  inftituenda,  habitus  et  tempera- 
mentum  aegri  cum  fymptomatum  fevitia  confide- 

randa 


poliunt. 

randa  funt.  Pyrexia  et  Dyfpncea  maximum  de- 
nunciant  periculum :  raro  nifi  his  urgentibus  fu- 
neftus  eft  morbus.  Teneris  infantibus,  duos  annos 
et  infra  natis,  plerumque  magis  exitialis  eft  :  fub 

♦  <  4  *  ~l\  ff  ■*.  •-  v. 

dentitionem  his  periculofior  fit.  Sin  pueros  fero- 

phulofa  pulmonum  labe  affe&os  aggrediatur  Per- 

% 

tuftis,  iis  res  in  praecipiti  verfatur  :  morbillis  ad¬ 
junctis,  frequenter  periculofa  fit.  Sanguifluxus 
profufus  periculum  intentat  ut  plurimum  ;  e  con- 

i 

tra,  modicus  falutem  portendit.  Alvus  fufa  mi¬ 
tiorem  morbum,  pertinaciter  adftri&a,  graviorem 
indicat.  Quo  magis  fonora  infpiratio,  eo  diutur¬ 
nior  periculofiorque  eft  morbus.  Cutis  ficca  et 
arida,  expe&oratio  parca,  vomitus  in  paroxyfmo 
nullus,  cephalalgia  gravis,  vel  convulfiones,  apo¬ 
plexia,  epilepfia,  aut  magna  debilitas,  funt  mali 
ominis.  Si  vermibus  aut  dyfenteria  eodem  tem¬ 
pore  aeger  vexatur,  morbus  diutius  protrahatur,  et 
periculum  intentet.  Si  autem  in  intervallis  febris 
et  dyfpnoea  abfint,  fomnus  naturalis  et  alvus  libera, 
cutis  humida,  fponte  plerumque  morbus  evanefeit, 
et  periculi  fere  expers  elL 


Ratk 

RATIO  MEDENDI. 

Omnes  medici  uno  ore  conclamant,  medelam 
hujus  morbi  imprimis  effe  difficilem,  et  artem  eo¬ 
rum  hucufque  elufiffe.  Medicina  vim  ejus  tam 
tum  infringere  pofle  videtur,  fed  neutiquam  peni¬ 
tus  profligare,  antequam  curfum  naturalem  pere¬ 
git.  Ubi  fyftema  femel  contagione  imbutum  efl, 
qua  ratione  corrigi  aut  inde  expelli  poteft,  (ut 
Cullenus  obfervat),  prorfus  ignoramus :  flatutum 
temporis  fpatium  morbus  exigere  videtur  pofl> 
quam  femel  corpori  incubuit,  in  morem  aliorum 
morborum  e  contagione  originem  trahentium,  ad 
curfum  peragendum :  proceflu  vero  morbi,  (ut  in 
aliis  morbis  fpafmodicis  accidit),  vi  confuetudinis 
fola,  non  contagii  operatione  malum  protrahi,  pro¬ 
babile  Culleno  videtur ;  et  huic  opinioni  fidem 
confiliat  terror  inopinatus,  qui  radicitus  faepe  mor¬ 
bum  fuftulit.  Rebus  ita  fe  habentibus,  et  nullis 
adhuc  medicamentis  compertis  brevi  morbum  ex¬ 
pellere  quas  valeant,  nihil  aliud  primo  ftadio  mor¬ 
bi,  quam  fignorum  violentiam,  levare  poffumus. 

Ex 

Ex  omnibus  fignis,  febris  praecipue  curam  folici- 
tat,  quae  longe  maximam  partem  eorum  qui  fato 
fuccumbunt,  ftrangulat.  Poftquam  vero  febris  pe¬ 
nitus  fublata,  aut  faltem  mitior  reddita  eft,  tuffis 
fedulam  attentionem  expoftulat,  quae  quanquam 
fola  per  fe  raro  funefta  eft,  tamen  propter  multa 
mala  (quae  fupra  numeravimus)  quibus  anfam 
praebeat,  fumma  diligentia  ad  eam  primo  limine 
compefcendam  nofmet  accingamus,  oportet. 

Praecipuae  igitur  indicationes  curativae  funt ; 

i mo,  Pyrexiam,  ejufque  effe&us,  amovere  ;  2 do, 

\ 

Tuflim  penitus  profligare,  vel  faltem  mitiorem  red¬ 
dere. 

Ad  priorem  indicationem,  fequentia  videntur 
efie  efficaciffima. 

Sanguinis  mijfio. — -Quod  ad  venaefe&ionem  atti¬ 
net,  au&ores  contrarias  in  opiniones  diftrahuntur. 
“  Repetita  venaefe&ione  et  catharft  Sydenha- 
“  mus  fagax  affirmat  fe  morbum  debellafle,  poft- 
u  quam  in  variis,  atque  in  omnis  fere  generis  re- 
u  mediis,  operam  perdidit/’  Alii  quoque  au&ores, 
initio,  ubi  inflammationis  fymptomata  urgent, 

C  fuadent. 

fuadent.  Millar  vero  tali  remedio  omnino  ad- 
verfatur.  Ubi  vero  figna  plenitudinis  funt  mani- 
fefta,  pulfus  plenus,  validus,  celer,  et  durus,  re- 
fpiratio  laboriofa  et  difficilis,  vultus  tumefa&us, 
oculi  fanguine  fuffufi,  et  fputum  cruore  tin&um, 
fanguis,  utpote  haemoptyftn  et  inflammationem 
pneumonicam  praeveniens,  extrahi  debeat,  ratione 
tamen  idonea  habitus,  astatis,  et  vigoris  aegro¬ 
tantis  femper  habita  :  raro  vero  plus  fimplici  vice 
mittendus,  nam  infantes,  quos  plerumque  morbus 
adoritur,  evacuationes  aegre  fuftinent  largas  ;  et 
praeterea,  morbis  in  fpafmodicis,  inter  quos  plane 
annumeranda  efl:  Pertuffis,  ubi  irritabilitas  corporis 
adau&a  effe  videtur,  repetita  evacuatio  non  tan¬ 
tum  non  levet,  fed  morbum  graviorem  reddat,  et 
curatu  difficiliorem. 

Veficatoria .  —  Saepiffime  in  Pertuffi,  infolita 
fanguinis  copia  pulmones  opprimuntur,  atque 
difcrimen  obftru&ionis  vel  inflammationis  in¬ 
flat.  Hujufmodi  in  calibus,  ad  evocandum  a 
partibus  internis  humorum  curfum,  feliciffimo 


cum 

cum  eventu,  urgenti  refpiratione  x  difficili,  ufur- 
pantur  epifpaflica.  Ampla  fmt,  et  quo  pro¬ 
pius  parti  apprime  dolenti  eo  fauftiore  cum  e- 
ventu,  per  longum  temporis  fpatium  applicentur, 
et  poft  intervalla  paucorum  dierum,  partibus  qui¬ 
bus  admota  fuerant  fanatis,  iterum  renoventur, 
oportet :  fic  enim  adhibita,  humores  ad  corporis 
fuperficiem  elicient,  et  ut  iidem  potentius  elimi¬ 
nentur,  efficient.  Pari  ratione,  fonticuli  et  fetacea 
ufurpantur,  fecf  haec  aeque  efficacia  raro  aut  nun¬ 
quam  reperiuntur. 

Laxantia .  —  Alvus  fufa  leniorem  tuffim,  a- 
ftri&a  faeviorem  reddit.  Medici  igitur  efl,  na¬ 
tura  ipfa  monflrante  viam,  caute  veftigia  illius 
premere,  et  alvum  leniter  fufam  fer  vare.  Alvus 
ailri&a  infantibus  praecipue  nociva,  febrem  in¬ 
tendit,  convulfiones  et  epilepfiam  non  raro  indu¬ 
cit  ;  praeterea  incauti  infantuli  quodcunque  e  pul¬ 
monibus  afcenderit  raro  exfpuunt,  fed  deglutiendo 
in  ventriculum  demittere  folent ;  unde  inteflina 
plus  jufto  gravari  neceffe  efl  :  quamobrem  ad  pur¬ 
gantia  mitiora  decurrendum  efl  \  quippe  draftica 

C  2  nimia 

nimia  evacuatione  debilitatem  inducunt,  mobilita¬ 
tem  adaugent,  femperque  nocent. 

Emetica»— Omnes  ferme  auctores,  qui  de  hoc 
morbo  fcripferunt,  hoc  genus  remediorum  fum- 
mis  laudibus  efferunt,  et  modum  obfervando,  quo, 
natura  paroxyfmo  finem  imponit  fimplicioribus 
morbi  formis,  illam  in  gravioribus  ope  medica¬ 
mentorum  imitantur,  optatiffimo  cum  effe&u.  Ni¬ 
hil  enim  ad  eliminandum  mucum  tenacem  vifcidum- 
que,  qui  pulmones  et  foliculos  bronchiorum  mu- 
cofos  oblidet,  efficacius  refpondit,  quam  ufus  emeti¬ 
corum.  Porro  fluidis  ad  corporis  fuperficiem  evo¬ 
catis  ope  eorundem,  a  multis  incommodis,  quae  ori¬ 
untur  ex  humorum  in  pulmonibus  copia,  praeca¬ 
vetur,  alvoque  leniter  fubdu&a,  purgantis  remedii 
vice  funguntur.  Curandum  tamen  efl  ne  faepius 
eorum  plenae  dofes  iterentur,  quae  nimiam  debili¬ 
tatem  corpori  inducerent.  Propinato  igitur  femel 
vel  iterum  emetico,  tunc  ad  fra&as  dofes  decurren¬ 
dum  eft,  quibus  naufea  tantum  moveatur  j  fic  e- 
nim  diaphorefin  et  evacuationes  elicient.  Tartarus 
emeticus  hoc  modo  datus  infigniter  ab  Hoffman- 

no 

no  efl  laudatus.  En  verba  ipfius.  “  Et  certe  con- 
cc  cifa  dofi  Tartarus  emeticus  folutus  in  miftura 
u  commoda,  ejufmodi  in  cafibus  fi  detur,  longe  op- 
“  timum  et  defideratiflimum  prseflat  efferum.1  * 
Si  admifceatur  pulvis  abforbens  tartaro  emetico, 
ut  admonet  Fothergill,  ab  infantibus  facilius  et 
optimo  cum  eventu  infumitur.  Signis  inflamma¬ 
tionis  mitigatis,  opium  vel  laudanum  liquidum  tar¬ 
taro  adjun&um  diaphorefin  potenter  promovet,  et 
fpiracula  cutis,  quas  hoc  morbo  fere  femper  con- 
ftri&a  funt,  relaxat  aperitque.  Scopo  eidem  fy- 
rupo  fcillitico  vinum  antimoniale  commiftum  re- 
fpondet,  vomitionem  mitem  perfpirationemque 
fafutiferam  inducens. 

i Fomenta.  —  Haec,  humorum  curfum  a  pul¬ 
monibus  avertendo,  multum  levaminis  afferre 
folent.  Frigus  extremarum  corporis  partium 
haec  valde  neceflfaria  eflfe  indicat.  Igitur  et  manus 
et  pedes  in  aquam  tepidam  faepius  immittere,  et  ibi 
per  quartam  horae  partem  fervare,  multum  com¬ 
modi  habet ;  eafdem  partes  circumtegere  pannis 
laneis  aqua  calida  madefa&is,  et  dein  accurate  con¬ 
tortis,  eundem  efle&um  probet. 


Praeter 

Praeter  remedia  fupra  memorata,  et  alia  a  medi¬ 
cis  ufurpari  folent,  quse  perioralia  audiunt,  quorum 
alia  vocantur  demulcentia,  et  vel  mucilaginofa  vel 
oleofa  vel  dulcia  funt.  Tuflim,  ex  acri  materia  in 
corporis  fluida  diflufa  exorientem,  quae  quidem 
olim  opinio  fuit,  credebantur  fopire  demulcen¬ 
tia,  tum  acrimoniam  humorum  obvolvendo,  tum 
fauces  ex  acri  quodam  tuendo.  Sed  de  tali  a- 
crimonia  in  PertuflI  non  liquet ;  porro  deco&a 
hujus  generis  ventriculum  gravant,  appetitum  he¬ 
betant,  fitim  accendunt,  quapropter  plurimum 
nocent.  Alia  Jlimulantia  vocantur,  utpote  quae 
mucum  tenacem  attenuendo,  et  folidorum  actio¬ 
nem  ciendo,  liberam  expe&orationem  promovere 
putantur.  Sed  quoniam  talia  vehementer  ftimu- 
lent,  ex  toto  hoc  morbo  negligi  debeant. 

Quantum  ad  alterum  medendi  fcopum  attinet, 
ubi  morbus  a  vi  confuetudinis  fola  pendere  puta¬ 
tur,  pyrexia  et  fignis  inflammatoriis  fublatis,  an- 
tifpafmodica  et  tonica  ufurpari  debeant. 

Antifpafmodica . — De  variis  in  hoc  morbo  antif- 
pafmodicis,  medici  periculum  facere  folent  5  et  quis 

fuum 

fuum  infigniter  tollit.  Caftoreum  fummis  laudibus 
effert  Morris,  et  raro  aut  nunquam  fpem  fuam 
fefeiliffe  autumat.  Sed  quoniam  cortici  Peruviano 
admiftum  aut  contrayervae  dedit,  forfan  fru&us  ta* 
libus  in  cafibus  percepti,  his  attribuendi  effent ;  pras- 
cipue  quoniam  seque  efficax,  experimentis  aliorum, 
(inter  quos  Cullenus  fide  maxime  dignus  eft), 
haud  inveniebatur.  Mofchus . — Mofchi  viribus 
in  folvendis  fpafmodicis  affe&ionibus  multi  attef- 
tantur,  et  Dr.  Home  profpero  eventu  in  Tufli  Con- 
vulfiva  nonnunquam  adhibuit.  Ubi  effe£tus  minus 
profunt,  forfan  impurus,  aut  nimis  parca  manu,  ad¬ 
hibitus  eft.  Ajfaf(%tida.~-^i\i llar,  in  obfervationi- 
bus  de  Pertuffi,  hocce  medicamentum  multa  laude 
cumulavit ;  verum  experientia  aliorum  ad  effe&us 
ejus  bonos  in  Pertuffi  ftabiliendum  adhuc  deeft. 
Opium  inter  remedia  antifpafmodica  primum  ob¬ 
tinet  locum,  et  febre  et  dyfpncea  fugatis,  maximo 
cum  fru&u  ad  tuffim  demulcendam,  fomnum  con¬ 
ciliandum,  et  vires  refocillandas,  ufurpatur :  initio 
vero,  febre  et  fymptomatibus  inflammatoriis  urgen¬ 
tibus,  ab  ufu  ejus  ex  toto  abhorrendum  eft.  Cicu¬ 


ta* — 

ta . — Hoc  remedium  in  Pertufli  Butter  multum 
commendat,  et  in  confeffo  eft  apud  medicos,  potef- 
tate  antifpafmodica  effe  prseditum.  In  Nofocomio 
Edinenfi  fub  Dr.  Home,  in  hoc  morbo  optato 
cum  eventu  in  tuili  compefcenda,  dofibus  grada- 
tim  plurimum  audftis,  ni  fallor,  confpexi.  JEther 
vitriolicus,  quanquam  vix  aut  ne  vix  quidem  in  Per¬ 
tufli  ufurpatus  eft,  tamen,  fi  ab  analogia  ejus  effec¬ 
tus  in  aliis  fpafmodicis  affe&ionibus  judicare  liceat, 
multum  boni  ab  eo  expe&andum,  et  non  eft  cur 
ejus  periculum  non  faciamus,  praecipue  ut  exper. 
Dr.  Home  liquet,  neque  inftar  fpafmodicorum  alio¬ 
rum  corpus  calefacit  irritatve.  Haec  ha&enus  de 
antifpafmodicis ;  nunc  ad  remedia  tonica  tranfea- 
mus. 

Sub  titulo  tomcorum,  varia  medicamenta,  quali 
in  hunc  morbum  fpecifica,  olim  decantata  fuere  ; 
qualia  funt  mofchus  pyxidatus  et  vifcus  quercinus, 
ufus  vero  horum  nunc  obfolevit,  et  cortex  Peru- 
vianus  iis  merito  anteponitur.  Cseteris  remediis 
tonicis  hucufque  e  regno  vegetabili  depromptis, 

longe  antecedit  cortex  largis  dofibus  affumptus ; 

ubicunque 

ubicunque  vero  diathefis  phlogiftica  adeft  et  tuffis 

urget,  ab  ufu  corticis,  utpote  effedtus  nocivos  eden- 

•  ■  - 

tis,  abftinere  debeamus. 

Lavatio  frigida . — Ad  debilitatem  laxitatemque 
removendam  hoc  remedium  in  primis  efficax  in¬ 
ventum  eft,  et  nonnullis  in  exemplis  Tuffim 
Convulfivam  inveteratam,  medicamentis  incaffum 
tentatis,  fuftulit  :  minime  tamen  incaute  adhi¬ 
bendum  eft,  plethora,  diathefi  phlogiftica,  febre 
aut  dyfpncea  urgentibus,  ab  ufu  omnino  abhor¬ 
rendum  eft.  His  vero  debellatis  fummo  cum  be¬ 
neficio,  morbo  per  longum  tempus  vi  confuetudi- 
nis  fola  protra&o,  ad  balneum  frigidum  decurri¬ 
tur.  Exercitatio . — Hac  modice  adhibita,  nihil  ad 
vim  corpori  languido  et  debilitato  reftituendam  ac¬ 
commodatius  efle  poteft.  Aigrotus  equo  vel  rheda 
vehi  debet ;  aut  ubi  talia,  propter  res  anguftas  do¬ 
mi,  comparari  non  poliunt,  fufpenfo  fedili  #  fub 
dio  uti,  oportet.  Coeli  mutatio»— Haec  a  quibufdam 
maxime  proficua  in  hoc  morbo  exiftimatur,  ab 

D  aliis 


*  Vide  Carmichael  Smith,  1787. 

aliis  prorfus  inutilis  putatur.  Cullenus  maximi 
nominis  teftatur,  fe  deprehendiffe  utilem  plurimis 
in  cafibus,  fed  effe&us  quos  edidit  fugaces  effe. 
Propter  exercitium  vero  corporis  et  obj  edorum 
varietatem,  quae  aegri  animum  ab  fenfu  aerumna¬ 
rum  avertit,  maximum  in  protradta  Pertudi  bene¬ 
ficium  e  coeli  mutatione  fperarem.  E  frigidiore  in 
calidiorem  fe  recipere  aeger  debeat.  Inquinatum 
urbis  aerem  deferere,  et  ruris  purum  infpirare,  non- 
nunquam  profit ;  quanquam,  mirabile  dictu,  mi¬ 
gratio  e  meliore  in  pejorem  non  minus  efficax  ali¬ 
quando  invenitur.  Ideoque,  ut  commoda  hoc 
fonte  nafcentia  plene  perciperet  aeger,  modo  rus 
ex  urbe,  modo  urbem,  rure  relifto,  petat.  Ter¬ 
ror, — Inter  remedia  quae  fecundo  hujus  morbi 
ftadio  ufurpari  debeant,  terror  fubitus  annume¬ 
ratur,  et  fi  juftum  ejus  gradum  metiri,  et  ufum 
rite  adminiftrare  pofiimus,  remedium  potentif- 
fimum  inveniri  poffe  verifimile  eft.  Fulmen  elec¬ 
tricum  ad  hunc  finem  affequendum  multo  aptius 
effe  videtur,  quam  methodus  apud  vulgus  in  praxi 
familiari,  fecundum  Willis,  imponendi  affe&um 

molendini 

molendini  receptaculo.  Praemium  nonnunquam 
propofitum,  paroxyfmo  tiiflis  imminenti  vel  jam 
fubflanti,  finem  impofuit. 

Enumeratis  nunc  medicamentis,  quibus  contra 
Pertuffim  medici  praecipue  utuntur,  reflat  tantum, 
antequam  finem  faciam,  ut  nonnihil  de  diaeta  et 
veflitu  aegri  dicam.  Morbo  incipiente,  ubi  febris  et 
fymptomata  inflammatoria  faeviunt,  diaeta  tenuis  et 
conco&u  facillima  fit,  oportet,  ex  la£te  et  pane 
praecipue  confe£la,  ab  cibo  animali  folido,  quippe 
qui  febrem  accendit,  caute  abflinendum  efl ;  febre 
autem  finem  verfus  morbi  fopita,  diaeta  magis  re- 
focillans  nutrienfque  exigatur,  parca  quantitate, 
fed  faepius  in  die  porre&a ;  nam  nimis  copiose  in- 
gefla  ventriculo  oneri  fit,  et  dyfpnceam  excitet. 

Morbo  penitus  amoto,  debili,  et  emacie  confe&o 
aegro  vigor  et  robur  reflaurantur  ;  la£le  afinino, 
juculis  nutrientibus,  aere  puro,  exercitatione  mo¬ 
dica,  et  indufio  laneo. 


FINIS, 


